ചത്തീസ്ഗഡില് എട്ട് മാവോയിസ്റ്റുകള് പിടിയില് സുക്മ: ഛത്തീസ്ഗഡില് എട്ട് മാവോയിസ്റ്റുകളെ പിടികൂടി. സുക്മ ജില്ലയിലെ ചിന്തല്നാര് പോലീസ് സ്റ്റേഷന് പരിധിയിലെ മോര്പള്ളി ഗ്രാമത്തിന് സമീപമുള്ള വനത്തില് നിന്നാണ് ഇവരെ പിടികൂടിയത്. സിആര്പിഎഫിന്റെ എലൈറ്റ് യൂണിറ്റായ കോബ്രയും കമാന്ഡോ ബറ്റാലിയന് ഫോര് റെസല്യൂട്ട് ആക്ഷന് പോലീസ് ഉദ്യോഗസ്ഥരും ചേര്ന്നാണ് ഇവരെ അറസ്റ്റ് ചെയ്തത്. ഈ മേഖലയില് മാവോയിസ്റ്റുകളുടെ സാന്നിധ്യമുണ്ടെന്ന് വിവരം ലഭിച്ചിരുന്നു. തുടര്ന്ന് നവംബര് രണ്ട് മുതല് സുരക്ഷാസേന ഇവിടെ പരിശോധന നടത്തിവരികയായിരുന്നു.തലയ്ക്ക് ഒരു ലക്ഷം രൂപ മുതല് എട്ട് ലക്ഷം വരെ വിലയിട്ടിരുന്നവരാണ് പിടിയിലായത്. സ്ഫോടക വസ്തുക്കള് ഉള്പ്പടെയുള്ള ആയുധങ്ങള് ഇവരില് നിന്നും കണ്ടെടുത്തു.